**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

«Коми Республика мутасын инновационнöй уджлы государствосянь торъя сикас отсöг сетан пöрадок да условиеяс йылысь»

Коми Республикаса Правительстволöн 2010 во урасьöм тöлысь 10 лунся 29 №-а шуöмö вежсьöмъяс пыртöм йылысь

Коми Республикаса Правительство шуис:

1. Пыртны «Коми Республика мутасын инновационнöй уджлы государствосянь торъя сикас отсöг сетан пöрадок да условиеяс йылысь» Коми Республикаса Правительстволöн 2010 во урасьöм тöлысь 10 лунся 29 №-а шуöмö вежсьöмъяс содтöдын индöм лыддьöг серти.

2. Тайö шуöмыс вынсялö сiйöс примитан лунсянь.

Коми Республикаса Юралысь В.Гайзер

Сыктывкар

2011 вося рака тöлысь 11 лун

45 №

Коми Республикаса Правительстволöн

2010 во рака тöлысь 11 лунся 45 №-а шуöм дорö

СОДТÖД

«Коми Республика мутасын инновационнöй уджлы государствосянь торъя сикас отсiг сетан пöрадок да условиеяс йылысь»

Коми Республикаса Правительстволöн 2010 во урасьöм тöлысь 10 лунся 29 №-а шуöмö пыртан

**вежсьöмъяс**

«Коми Республика мутасын инновационнöй уджлы государствосянь торъя сикас отсöг сетан пöрадок да условиеяс йылысь» Коми Республикаса Правительстволöн 2010 во урасьöм тöлысь 10 лунся 29 №-а шуöмын:

Коми Республика мутасын инновационнöй уджлы Коми Республикаса республиканскöй бюджет тшöт весьтö государствосянь отсалан торъя формаяс сетан пöрадок да условиеяс йылысь положениеын, мый вынсьöдöма шуöмöн (содтöд):

1. 8 пунктса мöд-нёльöд абзацъяс киритны;
2. 15 пунктын:

а) «к» подпунктын «банкöн эскöдöм» кывъяс вежны «мынтысьöм нуöдöм йылысь банклöн пасйöдöн» кывъясöн;

б) «о» подпунктын:

«технологическöй инновацияяс вылö рöскод таво вöчöм йылысь» кывъяс вежны «таво инновационнöй вузöс вöчöм либö инновационнöй уджъяс нуöдöм либö иновационнöй услугаяс сетöм йылысь да технологическöй инновацияяс вылö рöскод вöчöм йылысь» кывъясöн;

«.» пас вежны «;» пасöн;

в) содтыны татшöм «п»-«у» подпунктъяс:

«п) инновационнöй удж нуöдысь субъектлöн уставнöй (складочнöй) капиталын (паевöй фондын) участвуйтысь торъя йöзлöн да юридическöй кывкутысьяслöн доля йылысь юöръяс (кор юридическöй кывкутысьяслöн доляыс 25 прöчентысь унджык (бюджетнöй научнöй учреждениеяс, научнöй учреждениеяс кындзи, кöнi учредитысьяснас лоöны государственнöй наука академияяс, вылыс велöдчан заведениеяс, кодъяс лоöны бюджетнöй велöдан учреждениеясöн, вылыс велöдан заведениеясöн, кöнi учредитысьяснас лоöны государственнöй наука академияяс) документъяссö, мый индöма тайö Положениеса 15 пунктса «л»-«о» подпунктъясын, сетöны быд учредитысь-юридическöй кывкутысь вылö);

р) Коми Республикаын Россия Федерацияса социальнöя страхуйтан фондысь региональнöй юкöнувса либö недыр уджавны вермытöмлун вылö да мамöн лоöмкöд йитöдын социальнöя быть страхуйтöм вылö страхöвöй взнос мынтöм йылысь обязательствояс инновационнöй удж нуöдысь субъектöн олöмö пöртöм йылысь сылöн мутас органъясса справка, мый вöчсьö заявка сетан лунöдз тöлысьысь оз водзджык;

с) Коми Республикаын Россия Федерацияса пенсия фонд юкöнысь либö пенсионнöя быть страхуйтöм вылö да медицинскöя быть страхуйтöм вылö страхöвöй взнос мынтöм йылысь обязательствояс инновационнöй удж нуöдысь субъектöн олöмö пöртöм йылысь сылöн мутас органъясысь справка, мый вöчсьö заявка сетан лунöдз тöлысьысь оз водзджык;

т) инновационнöй удж нуöдысь субъектса юрнуöдысь чинö да юралысь бухгалтерö (юридическöй кывкутысьяслы) (асшöр уджалысьяслы – эмöсь кö) индöм йылысь инновационнöй удж нуöдысь субъектöн эскöдöм тшöктöд копияяс;

у) инновационнöй удж нуöдысь субъектса уполномочитöм йöзлöн кырымпас образецъяслöн карточкаяс, мый эскöдöма банкöн.»;

3) 16 пунктса медводдза абзацын содтыны «конкурсöн бöръян кадпас йылысь индöм юöртöмын документъяс примитöмсянь локтан лунсянь оз водзджык» кывъяс;

4) 17 пунктö содтыны татшöм абзацъяс:

«Öткажитöм вылö подув:

1. инновационнöй удж нуöдысь субъект да сыöн сетöм инновационнöй проект оз лöсявны тайö Положениеöн индöм корöмъяслы;
2. тайö Положениеса 15 пунктöн индöм документъяс инновационнöй удж нуöдысь субъект сетiс найöс оформитöм вылö урчитöм корöмъяс торкöмöн;
3. инновационнöй удж нуöдысь субъект документъяссö сетiс найöс сетöм вылö урчитöм корöмъяс торкалöмöн;
4. инновационнöй удж нуöдысь субъект сетiс эз став документсö, мый колö сетны тайö Положениеса 15 пункт серти.»;
5. 18 пунктö содтыны татшöм абзац:

«Лоö кö примитöма субсидия сетны öткажитöм йылысь решение, уведомлениеын пасйöны öткажитöм вылö помкаяссö.»;

6) 20 пункт гижны тадзи:

«20. Тайö Положениелöн 19 пунктын индöм сёрнитчöм кырымалöм могысь инновационнöй удж нуöдысь субъект сетö Коми Республикаса экономика сöвмöдан министерствоö инновационнöй удж нуöдысь субъектлы субсидия вуджöдм вылö тшöтлысь реквизитъяс;

Сёрнитчöмыс вöчсьö инновационнöй удж нуöдысь субъектöн тайö пунктса медводдза абзацын индöм тшöтлысь реквизитъяс сетан лунсянь 10 уджалан лунысь оз сёрджык.»;

7) 24 пунктын:

«л» подпунктын «.» пас вежны «;» пасöн;

Содтыны татшöм «м»-«п» подпунктъяс:

«м) Коми Республикаын Россия Федерацияса социальнöя страхуйтан фондысь региональнöй юкöнувса либö сылöн мутас органъясса недыр уджавны вермытöмлун вылö да мамöн лоöмкöд йитöдын социальнöя быть страхуйтöм вылö страхöвöй взнос мынтöм йылысь обязательствояс инновационнöй удж нуöдысь субъектöн олöмö пöртöм йылысь справка, мый вöчсьö заявка сетан лунöдз тöлысьысь оз водзджык;

н) Коми Республикаын Россия Федерацияса пенсия фонд юкöнысь либö сылöн мутас органъясысь пенсионнöя быть страхуйтöм вылö да медицинскöя быть страхуйтöм вылö страхöвöй взнос мынтöм йылысь обязательствояс инновационнöй удж нуöдысь субъектöн олöмö пöртöм йылысь справка, мый вöчсьö заявка сетан лунöдз тöлысьысь оз водзджык;

о) инновационнöй удж нуöдысь субъектса юрнуöдысь чинö да заёмщиклöн (лизинг босьтысьлöн) юралысь бухгалтерö (юридическöй кывкутысьяслы) (асшöр уджалысьяслы – эмöсь кö) индöм йылысь инновационнöй удж нуöдысь субъектöн эскöдöм тшöктöд копияяс;

п) заёмщикöн (лизинг босьтысьöн) уполномочитöм йöзлöн кырымпас образецъяслöн карточкаяс, мый эскöдöма банкöн.»;

8) 25 пунктса медводдза абзацын содтыны «конкурсöн бöръян кадпас йылысь индöм юöртöмын документъяс примитöмсянь локтан лунсянь оз водзджык 30 уджалан лун чöжöн» кывъяс;

9) 26 пунктö содтыны татшöм абзацъяс:

«Öткажитöм вылö подув:

1) заёмщик (лизинг босьтысь) да сыöн сетöм инновационнöй проект оз лöсявны тайö Положениеöн индöм корöмъяслы;

2) тайö Положениеса 24 пунктöн индöм документъяс заёмщик (лизинг босьтысь) сетiс найöс оформитöм вылö урчитöм кадколаст торкöмöн;

3) заёмщик (лизинг босьтысь) документъяссö сетiс найöс сетöм вылö урчитöм кадколаст торкалöмöн;

4) ) заёмщик (лизинг босьтысь) сетiс эз став документсö, мый колö сетны тайö Положениеса 24 пункт серти.»;

10) 27 пунктö содтыны татшöм абзац:

«Лоö кö примитöма субсидия сетны öткажитöм йылысь решение, уведомлениеын пасйöны öткажитöм вылö помкаяссö.»;

11) 29 пункт гижны тадзи:

«29. Тайö Положениелöн 28 пунктын индöм сёрнитчöм кырымалöм могысь заёмщик (лизинг босьтысь) сетö Коми Республикаса экономика сöвмöдан министерствоö заёмщиклы (лизинг босьтысьлы) субсидия вуджöдöм могысь тшöтлысь реквизитъяс.

 Сёрнитчöмыс вöчсьö заёмщикöн (лизинг босьтысьöн) тайö пунктса медводдза абзацын индöм тшöтлысь реквизитъяс сетан лунсянь 10 уджалан лунысь оз сёрджык.».